pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเชื่อมั่นโอกาสทางเศรษฐกิจจังหวัดชายแดนใต้ เอกชนสนใจลงทุน บูมการท่องเที่ยว
วันพฤหัสบดีที่ 27 ตุลาคม 2565
รัฐบาลเชื่อมั่นโอกาสทางเศรษฐกิจจังหวัดชายแดนใต้ เอกชนสนใจลงทุน บูมการท่องเที่ยว
รัฐบาลเชื่อมั่นโอกาสทางเศรษฐกิจจังหวัดชายแดนใต้ เอกชนสนใจลงทุน บูมการท่องเที่ยว
วันที่ 27 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งพัฒนาเศรษฐกิจจังหวัดชายแดนใต้ ส่งเสริมการจ้างงาน เพื่อประชาชนในพื้นที่มีชีวิตความเป็นอยู่ที่ดี ซึ่งขณะนี้มีสัญญาณบกบอกถึงโอกาสการเติบโตทางเศรษฐกิจอย่างเป็นรูปธรรม กล่าวคือ
1.นักลงทุนจากต่างชาติ สมาคม ISEDAR, Malaysia ภายใต้ชื่อ “USADA ASEAN” 10 ประเทศ สนใจร่วมลงทุนทําธุรกิจ เล็งเห็นศักยภาพของพื้นที่ในอุตสาหกรรมฮาลาล ไม่ว่าจะเป็นสินค้าฮาลาล การท่องเที่ยวรูปแบบฮาลาล ด้านการแพทย์ฮาลาล สุขภาพฮาลาล ประกอบกับนโยบายของรัฐบาล ที่ได้ส่งเสริมการพัฒนาในพื้นที่จังหวัดชายแดนใต้ ยุทธศาสตร์ฮาลาบ มาตรการด้านการลงทุนต่าง ๆ ของ BOI และ มาตรการด้านภาษี
2. เอกชนไทยรายใหญ่ พร้อมเปิดตลาดจังหวัดชายแดนภาคใต้ เนื่องจากเห็นโอกาสจากพื้นที่ที่มีความหลากหลาย อาทิ เทสโก้ โลตัส ประกาศเปิดสาขาแรกที่บ่อทอง ปัตตานี และเตรียมพร้อมขยายสาขาย่อยเพิ่มปลายปี รวมทั้งจะเปิดสาขาใหญ่ในปี 2566
3. ศอ.บต. กําหนดแผนการท่องเที่ยวตามปฏิทินประเพณี 12 เดือน เพื่อการท่องเที่ยวจังหวัดชายแดนภาคใต้ คาดจะได้รับความสนใจจากนักท่องเที่ยวทั้งจากในพื้นที่และนอกพื้นที่อย่างแน่นอน สร้างรายได้แก่ชุมชน
4.สร้างพันธมิตรการท่องเที่ยวกับประเทศมาเลเซีย ดึงดูดนักท่องเที่ยวมาเลเซียมาท่องเที่ยวจังหวัดชายแดนใต้ ซึ่งตลอดทั้งปีที่ผ่านมานักท่องเที่ยวจากมาเลเซียเดินทางมาท่องเที่ยวไทยกว่า 1ล้านคนแล้ว ผ่านการเดินทาง ทั้งทางบกผ่านด่านสะเดามากที่สุด และทางรถไฟในลักษณะเช่าเหมาหรือชาร์เตอร์เที่ยวเดินรถไฟเข้ามา และโดยสายการบิน
“รัฐบาลมุ่งมั่นพัฒนาพื้นที่จังหวัดชายแดนภาคใต้ ทั้งทางด้านเศรษฐกิจสังคม และสังคมพหุวัฒนธรรม เพื่อนําไปสู่สันติสุขอย่างยั่งยืน ทั้งนี้ เชื่อมั่นว่าการดําเนินการที่ผ่านมาซึ่งถือเอาการมีส่วนร่วมเป็นหัวใจสําคัญ ได้เดินมาถูกทางแล้ว การสนับสนุนของรัฐบาลและความร่วมมือจากประชาชนอย่างต่อเนื่องเริ่มส่งสัญญาณที่ดีเห็นเป็นผลสําเร็จทางรูปธรรม อีกทั้งยังได้เชื่อมโยงการพัฒนาเป็นความร่วมมือกับอาเซียนและโลกมุสลิมอีกด้วย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-​Thailand ready to attend COP 27 during November 3-18, 2022
วันพฤหัสบดีที่ 20 ตุลาคม 2565
​Thailand ready to attend COP 27 during November 3-18, 2022
​Thailand ready to attend COP 27 during November 3-18, 2022
October 19, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on October 18, 2022, acknowledged Thailand’s position at the 27th session of the United Nations Framework Convention on Climate Change Conference of the Parties (UNFCCC COP 27) and related meetings, to be held during November 3-18, 2022 in Sharm el-Sheikh, South Sinai, Arab Republic of Egypt.
Thailand’s negotiation framework will be in accordance with the principle of the Paris Agreement, and in line with the country’s policy, strategy, and plan on climate change. Thailand has become one of the first Parties that ratified the Paris Agreement, under which a goal is set to limit global warming to no more than 1.5-2 degrees Celsius by 2100. The country was also among the first nations to submit the revised Nationally Determined Contributions (NDC) and the Long-Term Low GHG Emissions Development Strategy (LT-LEDS) to UNFCCC, of which the detail is as follows:
Revisions made on the Long-Term Low GHG Emissions Development Strategy (LT-LEDS) include:
Revise the deadline for greenhouse gas reduction (by 20-25%) from 2030 to 2025 (5 years earlier)
Revise the deadline for reaching carbon neutrality from 2065 to 2050 (15 years earlier)
Revise the deadline for net zero gas emission from 2100 to 2065 (35 years earlier)
Reiterate agendas that Thailand needs assistance and support, especially advanced technology transfer and climate change adaptation and mitigation
The 2nd Updated Nationally Determined Contributions (NDC) saw the revision of short-term goal to be in line with LT-LEDS, which includes reduction of greenhouse gas emissions by 30-40% from the projected business-as-usual (BAU) level by 2030, among others.
Thailand’s negotiation principle at COP27 will be on the basis of fairness, taking into account different capacity of member countries, sustainable development, poverty eradication, and non-discrimination. It is also important that the developed countries play a leading role in continually reducing GHG emission.
According to the Government Spokesperson, the Thai delegation at COP27 and related meetings will be led by Minister of Natural Resources and Environment Varawut Silpa-archa, Permanent Secretary to Ministry of Natural Resources and Environment, and chiefs of concerned agencies. The Prime Minister believes that a unified effort of all countries, regardless of status and development level, would successfully better the global environment.
รัฐบาลไทย-ข่าวทำเนียบรัฐบาล-ปลัด สธ. วางศิลาฤกษ์ อาคารผู้ป่วยใน 10 ชั้น รพ.สกลนคร เพิ่มศักยภาพเป็นรพ.แม่ข่ายรองรับผู้ป่วย
วันจันทร์ที่ 26 กันยายน 2565
ปลัด สธ. วางศิลาฤกษ์ อาคารผู้ป่วยใน 10 ชั้น รพ.สกลนคร เพิ่มศักยภาพเป็นรพ.แม่ข่ายรองรับผู้ป่วย
ปลัดกระทรวงสาธารณสุข วางศิลาฤกษ์ อาคารผู้ป่วยใน 10 ชั้น โรงพยาบาลสกลนคร เพิ่มศักยภาพให้เป็นโรงพยาบาลแม่ข่าย รองรับผู้ป่วยในพื้นที่และจังหวัดใกล้เคียง ลดการส่งต่อ ลดภาระค่าใช้จ่ายของประชาชนในการเดินทางไปรับบริการ
ปลัดกระทรวงสาธารณสุข วางศิลาฤกษ์ อาคารผู้ป่วยใน 10 ชั้น โรงพยาบาลสกลนคร เพิ่มศักยภาพให้เป็นโรงพยาบาลแม่ข่าย รองรับผู้ป่วยในพื้นที่และจังหวัดใกล้เคียง ลดการส่งต่อ ลดภาระค่าใช้จ่ายของประชาชนในการเดินทางไปรับบริการ รวมถึงเป็นสถานที่เรียนรู้ของนักศึกษาแพทย์และวิชาชีพสาธารณสุข
วันนี้ (26 กันยายน 2565) ที่ โรงพยาบาลสกลนคร อําเภอเมือง จังหวัดสกลนคร นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นางรัจริน วงศ์รจิต นายกสมาคมแม่บ้านสาธารณสุข เป็นประธานในพิธีวางศิลาฤกษ์อาคารผู้ป่วยใน 10 ชั้น โรงพยาบาลสกลนคร โดยมี นายแพทย์ปราโมทย์ เสถียรรัตน์ ผู้ตรวจราชการเขตสุขภาพที่ 8 นายแพทย์วิศณุ วิทยาบํารุง นายแพทย์สาธารณสุขจังหวัดสกลนคร คณะผู้บริหารกระทรวงสาธารณสุข และนายแพทย์สมโภช ธีระกุลภักดี ผู้อํานวยการโรงพยาบาลสกลนคร พร้อมคณะแพทย์ พยาบาลและเจ้าหน้าที่ เข้าร่วมพิธี
นายแพทย์เกียรติภูมิ กล่าวว่า โรงพยาบาลสกลนคร เป็นโรงพยาบาลประจําจังหวัด ขนาด 768 เตียง แต่เปิดให้บริการจริง 909 เตียง นอกจากดูแลประชาชนในจังหวัดสกลนคร ยังรองรับการดูแลผู้ป่วยในจังหวัดใกล้เคียง ได้แก่ นครพนม บึงกาฬ กาฬสินธุ์ และมุกดาหาร มีการพัฒนาตามนโยบาย EMS ของกระทรวงสาธารณสุขให้เป็น Smart Hospital ที่มีสิ่งแวดล้อมที่ดี มีความทันสมัยด้วยระบบดิจิทัล และประชาชนได้รับบริการที่สะดวกรวดเร็ว ซึ่งมีแนวโน้มผู้รับบริการเพิ่มขึ้น จึงได้ก่อสร้างอาคารผู้ป่วยใน 10 ชั้น พื้นที่ใช้สอยประมาณ 8,206 ตารางเมตร เพื่อรองรับผู้ป่วยและขยายการจัดบริการทางการแพทย์ให้สอดรับการความต้องการของประชาชนในพื้นที่ รวมถึงเพิ่มศักยภาพเพื่อเป็นโรงพยาบาลแม่ข่ายของจังหวัดสกลนครและจังหวัดใกล้เคียง
“อาคารผู้ป่วยใน 10 ชั้นที่จะสร้างขึ้นนี้ จะเกิดประโยชน์อย่างมากทั้งในการบริการผู้ป่วยในและการบริการในมิติอื่นๆ รวมถึงเป็นการสร้างความเชื่อมั่นให้แก่ประชาชนในพื้นที่และจังหวัดใกล้เคียง ช่วยลดการส่งต่อ ลดภาระค่าใช้จ่ายในการเดินทางของประชาชน ซึ่งเป็นแนวทางของกระทรวงสาธารณสุขที่มุ่งพัฒนาศักยภาพของสถานพยาบาลในภูมิภาคให้ประชาชนเข้าถึงบริการใกล้บ้าน นอกจากนี้ ยังเป็นสถานที่เรียนรู้ สําหรับนักศึกษาแพทย์และสาขาวิชาชีพด้านสาธารณสุขได้อีกด้วย” นพ.เกียรติภูมิ กล่าว
******************* 26 กันยายน 2565
รัฐบาลไทย-ข่าวทำเนียบรัฐบาล-อว. โดย มทร.รัตนโกสินทร์ เปิดโครงการ ตลาดนัดผลผลิตจากตำบลสู่ประชาคมอย่างยั่งยืน ภายใต้โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG
วันจันทร์ที่ 31 ตุลาคม 2565
อว. โดย มทร.รัตนโกสินทร์ เปิดโครงการ ตลาดนัดผลผลิตจากตําบลสู่ประชาคมอย่างยั่งยืน ภายใต้โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG
อว. โดย มทร.รัตนโกสินทร์ เปิดโครงการ ตลาดนัดผลผลิตจากตําบลสู่ประชาคมอย่างยั่งยืน ภายใต้โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG
วันศุกร์ที่ 30 กันยายน 2565 มหาวิทยาลัยเทคโนโลยีราชมงคลรัตนโกสินทร์ จัดพิธีเปิดโครงการ ตลาดนัดผลผลิตจากตําบลสู่ประชาคมอย่างยั่งยืนแห่งมหาวิทยาลัยเทคโนโลยีราชมงคลรัตนโกสินทร์ ภายใต้โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG(RMUTR U2T for BCG Market) โดยมี ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม ท่านรองผู้ว่าราชการจังหวัดนครปฐม นายรัฐศาสตร์ ชิดชู และ รศ.ดร.อุดมวิทย์ ไชยสกุลเกียรติ อธิการบดี มหาวิทยาลัยเทคโนโลยีราชมงคลรัตนโกสินทร์ ร่วมพิธีเปิดโครงการในครั้งนี้ สําหรับโครงการตลาดนัดผลผลิตจากตําบลสู่ประชาคมอย่างยั่งยืนแห่งมหาวิทยาลัยเทคโนโลยีราชมงคลรัตนโกสินทร์ ภายใต้โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG(RMUTR U2T for BCG Market) ทางมหาวิทยาลัยเทคนโลยีราชมงคลรัตนโกสินทร์ได้รับมอบหมายให้ดูแลโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ ด้วยเศรษฐกิจ BCG (U2T for BCG) ให้เป็นที่ประจักษ์ โดยมีตัวแทนชุมชนเข้าร่วมจํานวน 150 คน นําเสนอผลิตภัณฑ์ จํานวน 113 ผลิตภัณฑ์ เพื่อเปิดโอกาสในการสร้างรายได้จากสินค้าและผลิตภัณฑ์ ด้วยการเพิ่มช่องทางการจําหน่ายสินค้า สู่ตลาดผู้บริโภคโดยตรงเพื่อนําองค์ความรู้จากมหาวิทยาลัยไปช่วยเพิ่มศักยภาพของสินค้าและบริการขับเคลื่อนพัฒนาเศรษฐกิจฐานราก ยกระดับรายได้ให้ประชาชน ณ หอประชุมบัวสวรรค์ 1,500 ที่นั่ง มหาวิทยาลัยเทคโนโลยีราชมงคลรัตนโกสินทร์ ศาลายา
รัฐบาลไทย-ข่าวทำเนียบรัฐบาล-บขส. รับชำระค่าตั๋ว ผ่านโครงการ คนละครึ่ง เฟสที่ 5 ตั้งแต่วันที่ 1 กันยายน - 31 ตุลาคม 2565
วันพฤหัสบดีที่ 1 กันยายน 2565
บขส. รับชําระค่าตั๋ว ผ่านโครงการ คนละครึ่ง เฟสที่ 5 ตั้งแต่วันที่ 1 กันยายน - 31 ตุลาคม 2565
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมเปิดเผยว่า บริษัท ขนส่ง จํากัด (บขส.) ได้เข้าร่วมโครงการคนละครึ่ง ระยะที่ 5 เพื่อช่วยแบ่งเบาภาระค่าเดินทางและลดค่าครองชีพให้กับประชาชน โดยประชาชนสามารถใช้จ่ายซื้อตั๋วโดยสารผ่านแอปพลิเคชั่นเป๋าตัง ได้ที่ช่องจําหน่ายตั๋วของ บขส. ตั้งแต่วันที่ 1 กันยายน - 31 ตุลาคม 2565 โดยภาครัฐสนับสนุนในอัตราร้อยละ 50 แต่ไม่เกิน 150 บาทต่อคนต่อวัน และ ไม่เกิน 800 บาทต่อคน ตลอดระยะเวลาโครงการ นอกจากนี้ ได้มอบหมาย นางสาวสุจิตรา สุขะอาจิณ รักษาการรองกรรมการผู้จัดการใหญ่ ฝ่ายบริหาร บขส. เป็นผู้ประสานงานและรับมอบโทรศัพท์เคลื่อนที่สําหรับใช้รับชําระเงินในโครงการ จํานวน 137 เครื่อง จากตัวแทนธนาคารกรุงไทย และจะส่งต่ออุปกรณ์ดังกล่าวไปยังสถานีเดินรถของ บขส ที่เข้าร่วมโครงการฯ ต่อไป ทั้งนี้ผู้ใช้บริการที่ประสงค์จะชําระค่าโดยสารผ่านโครงการ สามารถแจ้งความประสงค์ หรือสอบถามรายละเอียดเพิ่มเติมกับพนักงานขายตั๋ว ณ ช่องจําหน่ายตั๋วของ บขส. ได้โดยตรง
สําหรับผู้ใช้บัตรสวัสดิการแห่งรัฐสามารถใช้สิทธิ์เดินทางด้วยรถโดยสารของ บขส.ได้ ภายในวงเงิน 500 บาทต่อเดือน ตามเงื่อนไขในการใช้สิทธิ์ที่ บขส. กําหนด สอบถามรายละเอียดเพิ่มเติม โทร Call Center 1490 เรียก บขส.
รัฐบาลไทย-ข่าวทำเนียบรัฐบาล-ผวจ.ศรีสะเกษ ลงพื้นที่ตรวจเหตุพนังกั้นน้ำขาด ในพื้นที่ อ.ราษีไศล สั่งเร่งดำเนินการป้องกันและซ่อมแซมพื้นที่เสียหายโดยด่วน
วันอาทิตย์ที่ 25 กันยายน 2565
ผวจ.ศรีสะเกษ ลงพื้นที่ตรวจเหตุพนังกั้นน้ําขาด ในพื้นที่ อ.ราษีไศล สั่งเร่งดําเนินการป้องกันและซ่อมแซมพื้นที่เสียหายโดยด่วน
ผวจ.ศรีสะเกษ ลงพื้นที่ตรวจเหตุพนังกั้นน้ําขาด ในพื้นที่ อ.ราษีไศล สั่งเร่งดําเนินการป้องกันและซ่อมแซมพื้นที่เสียหายโดยด่วน
วันนี้ (25 กันยายน 2565) เวลา 15.30 น. ณ พื้นที่ตําบลด่าน อําเภอราษีไศล จังหวัดศรีสะเกษ นายวัฒนา พุฒิชาติ ผู้ว่าราชการจังหวัดศรีสะเกษ ในฐานะผู้อํานวยการศูนย์ป้องกันและบรรเทาสาธารณภัยจังหวัดศรีสะเกษ ลงพื้นที่ตรวจติดตามเหตุพนังกั้นน้ําขาดบนเส้นทางแยกจากถนนสายราษีไศล -โพนทราย ไปยังบ้านดงเค็ง ตําบลหนองบัวดง อําเภอศิลาลาด โดยมี นางผ่องศรี แซ่จึง สมาชิกสภาผู้แทนราษฎรจังหวัดศรีสะเกษ เขต 8 นายภานรินทร์ ภาณุพินทุ ผู้อํานวยการโครงการส่งน้ําและบํารุงรักษามูลล่าง ผู้แทนนายอําเภอราษีไศล นายจรูณ สาลีวัน สมาชิกสภาองค์การบริหารส่วนจังหวัด นายกองค์การบริหารส่วนตําบลด่าน กํานัน ผู้ใหญ่บ้าน เจ้าหน้าที่ตํารวจ และหน่วยงานเกี่ยวข้องร่วมตรวจเยี่ยม
นายวัฒนา พุฒิชาติ ผู้ว่าราชการจังหวัดศรีสะเกษ กล่าวว่า เหตุพนังกั้นน้ําขาดดังกล่าวเกิดจากในช่วงนี้ฝนตกหนัก ทําให้แม่น้ํามูลล้นตลิ่ง มวลน้ําเข้าปะทะแนวพนังกั้นน้ําทําให้เกิดความเสียหายประมาณ 130 เมตร และยังส่งผลทําให้น้ําทะลักจากลําน้ําเสียวเข้าท่วมพื้นที่เกษตรกรรมของราษฎรในพื้นที่บ้านหนองแห้ว ตําบลด่าน อําเภอราษีไศล และมีพื้นที่ได้รับความเสียหายจากน้ําท่วมรวม 4,000 ไร่ 1 ตําบล 6 หมู่บ้าน 200 ครัวเรือน ประชาชนได้รับความเดือดร้อนกว่า 2,000 คน ซึ่งประชาชนทั้งหมดได้อพยพโดยอาศัยกับญาติๆ ในพื้นที่บริเวณใกล้เคียง และอําเภอได้จัดจุดพักพิงชั่วคราว 3 จุด คือ วัดบ้านด่าน โรงเรียนบ่านด่าน และ ที่ทําการองค์การบริหารส่วนตําบล ขณะนี้ ทุกภาคส่วนได้ระดมเครื่องจักร ในการซ่อมพนังกันน้ํา คาดการณ์ว่าหากไม่มีมวลน้ําเข้ามาเพิ่มเติม สถานการณ์จะคลี่คลายภายใน 2 วัน
นายวัฒนา พุฒิชาติ ผู้ว่าราชการจังหวัดศรีสะเกษ กล่าวเพิ่มเติมว่า นอกจากนี้ มวลน้ํายังได้ไหลผ่านท่อลอดข้ามไปยังพื้นที่เกษตรกรรมฝั่งทิศใต้ของถนนเส้น ทางหลวงหมายเลข 2086 (ถนนเชื่อมระหว่างอําเภอราษีไศล จังหวัดศรีสะเกษ - อําเภอโพนทราย จังหวัดร้อยเอ็ด) ซึ่งเป็นเหตุให้เสาไฟฟ้าล้ม จํานวน 3 จุด โดยขณะนี้ การไฟฟ้าส่วนภูมิภาคได้ตัดกระแสไฟฟ้าแล้วและอยู่ระหว่างเร่งดําเนินการแก้ไขให้สามารถใช้การได้โดยเร็ว อีกทั้ง ได้รับความร่วมมือจากโครงการส่งน้ําและบํารุงรักษามูลกลาง ในการบูรณาการร่วมกับอําเภอ องค์กรปกครองส่วนท้องถิ่น กํานัน ผู้ใหญ่บ้าน และประชาชนทุกภาคส่วน เร่งรัดดําเนินการป้องกันการไหลทะลักของน้ํา รวมทั้งซ่อมแซมส่วนที่เสียหายให้กลับคืนสู่สภาพปกติโดยเร็วเพื่อป้องกันความเสียหายในพื้นที่เกษตรกรรม อีกทั้ง ได้มีการแจ้งเตือนประชาชนให้ระมัดระวังอันตรายจากการสัญจรในเส้นทางดังกล่าวแล้ว ทั้งนี้ จังหวัดศรีสะเกษจะได้วางแผนในการให้ความช่วยเหลือและฟื้นฟู เพื่อให้พี่น้องประชาชนกลับมาใช้ชีวิตได้ตามปกติต่อไป สําหรับพื้นที่ที่มีปัญหาอุทกภัยสามารถแจ้งขอความช่วยเหลือผ่านสายด่วนนิรภัย กรมป้องกันและบรรเทาสาธารณภัย 1784 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนชมนิทรรศการ "APEC 2022 สัญจร" พร้อมร่วมเป็นเจ้าบ้านที่ดี ต้อนรับชาวต่างชาติร่วมประชุมเอเปค
วันอาทิตย์ที่ 23 ตุลาคม 2565
​รัฐบาลเชิญชวนประชาชนชมนิทรรศการ "APEC 2022 สัญจร" พร้อมร่วมเป็นเจ้าบ้านที่ดี ต้อนรับชาวต่างชาติร่วมประชุมเอเปค
​รัฐบาลเชิญชวนประชาชนชมนิทรรศการ "APEC 2022 สัญจร" พร้อมร่วมเป็นเจ้าบ้านที่ดี ต้อนรับชาวต่างชาติร่วมประชุมเอเปค
วันนี้ (23 ตุลาคม 2565) นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า รัฐบาลได้ดําเนินการจัดทํานิทรรศการ APEC 2022 สัญจร ภายใต้โครงการประชาสัมพันธ์การเป็นเจ้าภาพเอเปคของไทย ปี พ.ศ. 2565 ตามแนวคิด “APEC พร้อม ไทยพร้อม” กระจายไปตามพื้นสําคัญๆ ทั่วประเทศ อาทิ สถานที่สาธารณะ สถานศึกษา สถานที่ราชการ และจุดที่มีคนสัญจรจํานวนมาก
นายอนุชา กล่าวว่า นิทรรศการ APEC 2022 สัญจร “APEC พร้อม ไทยพร้อม” จัดขึ้นภายใต้แนวคิด “Open. Connect. Balance. เปิดกว้างสร้างสัมพันธ์ เชื่อมโยงกัน สู่สมดุล” หวังสร้างการรับรู้ และการมีส่วนร่วมของกลุ่มเยาวชน คนรุ่นใหม่ และประชาชนทั่วไป เพื่อให้เกิดความเข้าใจ ตระหนักถึงความสําคัญและโอกาสของไทยต่อการเป็นเจ้าภาพการประชุมเอเปค ตลอดจนเข้าใจการพัฒนาประเทศตามแนวทางการสร้างสมดุลในทุกด้าน ภายใต้โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model หรือ BCG) อีกทั้ง ให้ความสําคัญกับการเร่งฟื้นฟูความเชื่อมโยงในภูมิภาคอย่างปลอดภัย ส่งเสริมการดําเนินธุรกิจอย่างมีความรับผิดชอบ คํานึงถึงสิ่งแวดล้อม รวมถึงใช้เทคโนโลยีดิจิทัลและนวัตกรรมมาขับเคลื่อนการทํางานในทุกมิติเพื่อทุก ‘ความเป็นไปได้’ ไร้พรมแดน
"ขอเชิญชวนคนไทยร่วมศึกษาหาความรู้และติดตามกิจกรรมของนิทรรศการ APEC 2022 สัญจร “APEC พร้อม ไทยพร้อม” ได้ทุกภูมิภาค โดยจะมีการสัญจรไปจนถึงวันที่ 19 พฤศจิกายนพร้อมกับร่วมเป็นส่วนหนึ่งในความภาคภูมิใจ ร่วมเป็นเจ้าบ้านที่ดี มีส่วนร่วมในการสร้างโอกาส และประโยชน์จากการที่ไทยเป็นเจ้าภาพจัดการประชุมเอเปคในปี 2565 ซึ่งจะนําไปสู่การต่อยอดในการพัฒนาประเทศ ทั้งในด้านการค้าการลงทุน และการท่องเที่ยว" นายอนุชา ย้ํา
........................
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวง เป็นประธานพิธีปิดและมอบวุฒิบัตรให้กับผู้สำเร็จ การอบรม
วันศุกร์ที่ 2 กันยายน 2565
นายพิศักดิ์ จิตวิริยะวศิน รองปลัดกระทรวง เป็นประธานพิธีปิดและมอบวุฒิบัตรให้กับผู้สําเร็จ การอบรม
หลักสูตร “นักบริหารระดับต้นกระทรวงคมนาคม” (นบต.คค.) รุ่นที่ 14
นายพิศักดิ์ จิตวิริยะวศิน รองปลัดกระทรวงคมนาคม เป็นประธานพิธีปิดและมอบวุฒิบัตรให้กับผู้สําเร็จการอบรม หลักสูตร “นักบริหารระดับต้นกระทรวงคมนาคม” (นบต.คค.) รุ่นที่ 14 ณ อาคารสโมสรและหอประชุมกระทรวงคมนาคม
นายพิศักดิ์ จิตวิริยะวศิน กล่าวว่า ผู้ที่ผ่านการฝึกอบรมในหลักสูตรนี้ จะก้าวไปสู่การเป็นนักบริหารในระดับที่สูงขึ้นต่อไป การรับฟังวิทยากรผู้มีประสบการณ์ และการศึกษาดูงานจะมีส่วนช่วยให้ทุกท่านได้รับประสบการณ์ สามารถมองเห็นภาพอนาคตของกระทรวงคมนาคมและทิศทางของประเทศไทยและด้วยศักยภาพของทุกท่านที่จะช่วยพัฒนากระทรวงฯ ให้สามารถรองรับภารกิจในการพัฒนาประเทศได้อย่างยั่งยืน นําความรู้ที่ได้รับทั้งจากในและนอกห้องเรียนไปปรับใช้กับการปฏิบัติงาน ได้แลกเปลี่ยนความรู้แลกเปลี่ยนประสบการณ์ซึ่งกันและกัน เพื่อความสามัคคีก่อเกิดขึ้นในหน่วยงานเพื่อผลลัพธ์ของงานอย่างมีประสิทธิภาพซึ่งสิ่งที่จําเป็นสําหรับการเป็นนักบริหารที่ดี คือ ความสามารถในการพัฒนาความรู้ ความสามารถของตนเอง ให้มีความทันสมัยเพื่อรองรับการเปลี่ยนแปลงในบริบทของสังคมได้ นอกจากการพัฒนาตนเองแล้วยังต้อง มีความสามารถในการรับนโยบายจากผู้บริหารระดับสูงไปสู่การบริหารงานให้เกิดการปฏิบัติอย่างเกิดผลอันจะเป็นผลดีต่อตัวท่านเอง ต่อองค์กร และต่อประเทศชาติ
กระทรวงคมนาคม ได้ดําเนินโครงการฝึกอบรมหลักสูตร นบต.คค. รุ่นที่ 14 ระหว่างวันที่15 มิถุนายน - 2 กันยายน 2565 โดยแบ่งเนื้อหาหลักสูตรออกเป็น 5 ภาค ได้แก่ ภาคที่ 1 กิจกรรมสัมพันธ์และสร้างทีมงาน ณ จังหวัดปราจีนบุรี ภาคที่ 2 รับฟังการบรรยายจากวิทยากรในภาคทฤษฎีณ กระทรวงคมนาคม และผ่านระบบ Zoom Cloud Meeting ภาคที่ 3 ศึกษาดูงานด้านมาตรฐาน การให้บริการจากหน่วยงานภาครัฐและภาคเอกชน ภาคที่ 4 ศึกษาดูงานในประเทศ และภาคที่ 5 ฝึกภาคปฏิบัติ โดยการประชุมเชิงปฏิบัติการเพื่อจัดทํารายงานการศึกษากลุ่ม ซึ่งมีข้าราชการและพนักงานรัฐวิสาหกิจ ในสังกัดกระทรวงคมนาคมเข้าร่วมโครงการ จํานวน 42 คน ประกอบด้วยบุคลากรจากส่วนราชการในสังกัด22 คน และบุคลากรจากหน่วยงานรัฐวิสาหกิจในสังกัด 20 คน ซึ่งผ่านเกณฑ์การประเมินผลทั้งหมด
รัฐบาลไทย-ข่าวทำเนียบรัฐบาล-รมว.เฮ้ง นำทีมไทยแลนด์ เยี่ยมคนงานเก็บผลไม้ป่าดูแลคุณภาพชีวิตแรงงานไทยในฟินแลนด์
วันพฤหัสบดีที่ 8 กันยายน 2565
รมว.เฮ้ง นําทีมไทยแลนด์ เยี่ยมคนงานเก็บผลไม้ป่าดูแลคุณภาพชีวิตแรงงานไทยในฟินแลนด์
. .
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายวรรณรัตน์ ศรีสุขใส รองปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน และคณะ ลงพื้นที่เยี่ยมชมการเก็บผลไม้ป่าของคนงานไทยและมอบอาหารแห้งเพื่อเป็นขวัญกําลังใจแก่แรงงานไทยที่มาเก็บผลไม้ป่าในฟินแลนด์ ณ เมืองแตโวรา (Tervola) ประเทศฟินแลนด์ สําหรับแรงงานไทยที่เดินทางมาเก็บผลไม้ป่านั้น เป็นช่วงฤดูกาลที่ว่างเว้นจากการทํานาและเก็บเกี่ยวผลผลิตทางการเกษตรในประเทศไทย ซึ่งแรงงานเหล่านี้มีรายได้เฉลี่ยนับแสนบาท การลงพื้นที่ในครั้งนี้เป็นโครงการบูรณาการความร่วมมือจาก 3 หน่วยงาน ได้แก่ กระทรวงแรงงาน กระทรวงสาธารณสุข และ สถานเอกอัครราชทูต ณ กรุงเฮลซิงกิ กระทรวงการต่างประเทศ ในนาม “ทีมประเทศไทย” ซึ่งนําทีมโดยรัฐมนตรีว่าการกระทรวงแรงงาน นําทีมบุคลากรแต่ละหน่วยงานมาให้ความรู้เกี่ยวกับการดูแลสุขภาพแก่แรงงานไทย เนื่องจากอาชีพเก็บผลไม้ป่าบางครั้งต้องมีโรคจากการถูกยุง เห็บ แมลงในป่ากัด แรงงานจึงต้องได้รับการดูแลทางด้านสาธารณสุข มีหลักประกันสุขภาพ ตลอดจนสวัสดิการและสิทธิประโยชน์ต่าง ๆ เพื่อให้ได้รับความคุ้มครองตามกฎหมายและมีคุณภาพชีวิตที่ดียิ่งขึ้น
นายสุชาติ กล่าวว่า ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ที่ได้มีความห่วงใยแรงงานไทยทุกคนที่มาทํางานในต่างประเทศ เนื่องจากแต่ละคนเป็นเสาหลักของครอบครัวตั้งใจมาทํางานหาเงินส่งกลับเลี้ยงครอบครัวที่ประเทศไทย ซึ่งแต่ละปีมีรายได้ส่งกลับเพื่อพัฒนาประเทศเป็นจํานวนมาก ในวันนี้ท่านจึงมอบหมายให้ผมและคณะได้เดินทางมาเยี่ยมแรงงานไทยที่มาเก็บผลไม้ป่าในประเทศฟินแลนด์ เพื่อต้องการพบปะพูดคุยสอบถามสารทุกข์สุกดิบ เกี่ยวกับความเป็นอยู่ เนื่องจากแรงงานไทยเหล่านี้ต้องจากบ้านมาทํางานในต่างแดน จึงต้องได้รับการดูแลเพื่อให้สามารถเข้าถึงสิทธิทั้งด้านประกันสุขภาพหากเจ็บป่วยก็จะได้รับการดูแลอย่างเหมาะสม
นายสุชาติ กล่าวต่อว่า กระทรวงแรงงาน ขอขอบคุณท่านเอกอัครราชทูต ณ กรุงเฮลซิงกิ กระทรวงการต่างประเทศ และกระทรวงสาธารณสุข ที่บูรณาการความร่วมมือในการลงพื้นที่เยี่ยมเยียนให้ความรู้แก่แรงงานไทยที่มาเก็บผลไม้ป่าเกี่ยวกับการดูแลสุขภาพของตนเองให้สอดคล้องกับสภาพแวดล้อมในการทํางานและวิถีชีวิตความเป็นอยู่ในครั้งนี้ ในปี 2564 และ ปี 2565 กระทรวงแรงงานได้มีการจัดส่งแรงงานไทยมาทํางานในฟินแลนด์จํานวน รวมทั้งสิ้น 7,902 คน ส่วนใหญ่เป็นกลุ่มเกษตรกร คนเก็บผลไม้ป่า คนงานในฟาร์ม คนทําสวน รองลงมาเป็นกุ๊ก พ่อครัวอาหารไทย ซึ่งในแต่ละปีแรงงานเหล่า
รัฐบาลไทย-ข่าวทำเนียบรัฐบาล-ขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไป 2 เดือน และขยายเวลาจัดเก็บภาษีสรรพสามิตอัตราศูนย์สำหรับน้ำมันดีเซลและน้ำมันเตาที่นำไปผลิตกระแสไฟฟ้า ออกไป 6 เดือน
วันอังคารที่ 13 กันยายน 2565
ขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไป 2 เดือน และขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซลและน้ํามันเตาที่นําไปผลิตกระแสไฟฟ้า ออกไป 6 เดือน
ผลการประชุมคณะรัฐมนตรีเมื่อวันที่ 13 กันยายน 2565 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือนและขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล และน้ํามันเตาที่นําไปผลิตกระแสไฟฟ้า ออกไปอีก 6 เดือน
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรีเมื่อวันที่ 13 กันยายน 2565 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 กันยายน 2565 ถึง 20 พฤศจิกายน 2565 และเห็นชอบให้ขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล (บี0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนด ออกไปอีก 6 เดือน ตั้งแต่วันที่ 16 กันยายน 2565 ถึง 15 มีนาคม 2566เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ราคาเชื้อเพลิงต่าง ๆ ในตลาดโลกปรับตัวสูงขึ้น
ดร. เอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า ตามที่กระทรวงการคลังมอบหมายให้กรมสรรพสามิตดําเนินมาตรการเพื่อช่วยบรรเทาความเดือดร้อนให้แก่ประชาชนและผู้ประกอบการจากสถานการณ์ราคาเชื้อเพลิงต่างๆ ปรับตัวสูงขึ้นจนส่งผลกระทบต่อภาระค่าครองชีพและการฟื้นตัวของเศรษฐกิจ กรมสรรพสามิตจึงได้ดําเนินมาตรการภาษีเพื่อช่วยบรรเทาความเดือดร้อนให้แก่ประชาชนและภาคธุรกิจมาอย่างต่อเนื่องตั้งแต่เดือนกุมภาพันธ์ 2565 เป็นต้นมา อาทิ การจัดเก็บภาษีสรรพสามิตอัตราศูนย์สําหรับน้ํามันดีเซล (บี0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนด การปรับลดอัตราภาษีสรรพสามิตน้ํามันดีเซลลง 5 บาทต่อลิตร โดยมาตรการดังกล่าวจะสิ้นสุดในเดือนกันยายน 2565 แต่เนื่องจากสถานการณ์ราคาเชื้อเพลิงต่างๆ ในตลาดโลกยังคงผันผวนและปรับตัวสูงขึ้นอย่างต่อเนื่อง ประกอบกับค่าเงินบาทที่อ่อนค่าลงส่งผลกระทบต่อต้นทุนการนําเข้าเชื้อเพลิงต่างๆ ทําให้ราคาขายปลีกน้ํามันดีเซลในประเทศ และต้นทุนการผลิตกระแสไฟฟ้าปรับตัวสูงขึ้นจนกระทบเป็นวงกว้างต่อประชาชนและภาคธุรกิจ จึงมีความจําเป็นต้องใช้มาตรการทางภาษีไปอีกระยะหนึ่งเพื่อช่วยไม่ให้ราคาขายปลีกของน้ํามันดีเซลและค่าไฟฟ้าไม่สูงจนกระทบต่อภาระค่าครองชีพของประชาชนและการฟื้นฟูเศรษฐกิจ เนื่องจากน้ํามันดีเซล และไฟฟ้าเป็นต้นทุนการผลิตและการขนส่งของทุกภาคอุตสาหกรรม กรมสรรพสามิตจึงเสนอปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันดีเซลลงลิตรละ 5บาทและจัดเก็บภาษีสรรพสามิตอัตราศูนย์สําหรับน้ํามันดีเซล (บี0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนดแม้ว่าการปรับลดอัตราภาษีในครั้งนี้จะส่งผลให้กรมสรรพสามิตต้องสูญเสียรายได้เป็นจํานวนเกือบ 20,000 ล้านบาทก็ตาม
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-ครม.ไฟเขียว! ให้โรงเลื่อยรับไม้ผลที่ชาวสวนโค่นแล้วแปรรูปได้ จากเดิมที่รับเฉพาะไม้เศรษฐกิจ 13 ชนิด ช่วยเพิ่มรายได้ให้เกษตรกร
วันอังคารที่ 6 กันยายน 2565
ครม.ไฟเขียว! ให้โรงเลื่อยรับไม้ผลที่ชาวสวนโค่นแล้วแปรรูปได้ จากเดิมที่รับเฉพาะไม้เศรษฐกิจ 13 ชนิด ช่วยเพิ่มรายได้ให้เกษตรกร
ครม.ไฟเขียว! ให้โรงเลื่อยรับไม้ผลที่ชาวสวนโค่นแล้วแปรรูปได้ จากเดิมที่รับเฉพาะไม้เศรษฐกิจ 13 ชนิด ช่วยเพิ่มรายได้ให้เกษตรกร
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 กันยายน 2565 ว่า ครม.ทบทวนมติเดิมเมื่อ 25 ม.ค.2537 ที่กําหนดให้โรงงานแปรรูปไม้ (โรงเลื่อย) เพื่อผลิตไม้แปรรูปหรือชิ้นไม้สับ รับแปรรูปเฉพาะไม้ที่ปลูกขึ้น 13 ชนิด ซึ่งเป็นไม้มีค่าทางเศรษฐกิจ คือ ยูคาลิปตัส สะเดาเทียม สนทะเล สนประดิพัทธ์ กระถินณรงค์ กระถินเทพา กระถินยักษ์ มะพร้าว มะขาม มะไฟบ้าน มะปรางบ้าน จามจุรี และไม้ตาล ซึ่งมติ ครม.ในครั้งนี้ เห็นชอบให้เพิ่มไม้ผลทุกชนิดเป็นวัตถุดิบป้อนโรงงานแปรรูปไม้ได้ ซึ่งไม้ผลเหล่านี้ต้องปลูกในที่ดินที่มีเอกสารสิทธิตามประมวลกฎหมายที่ดิน เช่น โฉนดที่ดิน หนังสือรับรอง การทําประโยชน์ แบบแจ้ง การครอบครองที่ดิน เป็นต้น ทั้งนี้ หลักเกณฑ์เงื่อนไขในการอนุญาตและมาตรการตรวจสอบควบคุม ต้องเป็นไปตามที่คณะกรรมการพิจารณาอนุญาตตั้งโรงงานแปรรูปไม้กําหนด
ความจําเป็นที่เพิ่มไม้ผลเป็นวัตถุดิบป้อนโรงงานแปรรูปไม้ในครั้งนี้ เนื่องจากปัจจุบันเกษตรกรไทยทําสวนผลไม้เพิ่มมากขึ้น โดยในแต่ละปีจะต้องมีการตัดแต่งกิ่งหรือตัดต้นไม้ที่มีอายุมากเป็นประจํา ซึ่งต้นไม้และเศษไม้เหล่านี้ สามารถนํามาผลิตเป็นไม้แปรรูปหรือชิ้นไม้สับได้ อีกทั้งยังเป็นการช่วยเหลือเกษตรกรชาวสวนผลไม้ให้มีรายได้เพิ่มขึ้นจากขายไม้อีกด้วย
รัฐบาลไทย-ข่าวทำเนียบรัฐบาล-กรมเจ้าท่า เร่งตรวจสอบ กรณีเรือสันทัดสมุทร 4 อับปาง บริเวณอ่าวไทย จังหวัดชุมพร
วันพฤหัสบดีที่ 3 พฤศจิกายน 2565
กรมเจ้าท่า เร่งตรวจสอบ กรณีเรือสันทัดสมุทร 4 อับปาง บริเวณอ่าวไทย จังหวัดชุมพร
...
กรมเจ้าท่า เร่งตรวจสอบ กรณีเรือสันทัดสมุทร 4 อับปาง บริเวณอ่าวไทย จังหวัดชุมพร
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้สั่งการด่วนให้สํานักงานเจ้าท่าภูมิภาค สาขาชุมพร เร่งรายงาน ติดตาม ตรวจสอบ เหตุเรือสันทัดสมุทร 4 อับปาง บริเวณอ่าวไทย จังหวัดชุมพร โดยให้สอบสวนเจ้าหน้าที่นายท้ายเรือ เจ้าของเรือ และตรวจสอบจากลักษณะการเดินเรือจากระบบติดตามการจราจรทางน้ํา VTMS เพื่อหาสาเหตุที่แท้จริง ตลอดจน เร่งกู้เรือโดยด่วนที่สุดมิให้ขัดขวางการเดินเรือในร่องน้ํา ทั้งนี้ จากการตรวจสอบเบื้องต้นทราบว่าเรืออับปางบริเวณนอกชายฝั่งจังหวัดชุมพร โดยอับปางในระยะความลึกทะเลประมาณ 26 เมตร
โดยในวันที่ 3 พฤศจิกายน 2565 เวลาประมาณ 01.30 น. สํานักงานเจ้าท่าภูมิภาคสาขาชุมพร ได้รับแจ้งเหตุเรืออับปาง ชื่อเรือสันทัดสมุทร 4 ประเภทเรือกลเดินทะเลเฉพาะเขต หมายเลขทะเบียนเรือ 600003096 ตรวจสอบใบอนุญาตใช้เรือไม่ขาดอายุ จากการตรวจสอบพบว่าเรือลําดังกล่าวบรรทุกตู้คอนเทนเนอร์บรรจุไม้ยางพาราจํานวน 42 ตู้ เดินทางมาจากจังหวัดสุราษฎร์ธานี ไปยังท่าเรือแหลมฉบัง จังหวัดชลบุรี ก่อนเกิดเหตุอับปางลงบริเวณทะเลอ่าวไทยห่างฝั่งประมาณ 8.6 ไมล์ จากฝั่งหาดทรายรี มีนายอัมพร วงศ์ธรรม เป็นผู้ควบคุมเรือ และนายสมทูน โชติมณี ต้นกลเรือ พร้อมด้วยลูกเรือรวม 10 คน ตรวจสอบเอกสารคนประจําเรือพบว่ายังไม่ขาดอายุการใช้งาน
ทั้งนี้ สาเหตุเบื้องต้นผู้ควบคุมเรือให้การว่าขณะเดินทางมาถึงจุดเกิดเหตุเรือมีลักษณะเอียง จึงได้ทําการปรับระดับน้ําเพื่อแก้ไขอาการเอียงของเรือ แต่ไม่สามารถแก้ไขได้ เป็นเหตุให้เรือ สันทัดสมุทร 4 เสียการทรงตัวและจมลง นายเรือจึงได้ทําการสละเรือ พร้อมแจ้งให้ลูกเรือเตรียมแพชูชีพ ซึ่งในเวลาต่อมา เรือประมง ชื่อทรัพย์สมบูรณ์ 1 และเรืออุทยานแห่งชาติหมู่เกาะชุมพร ที่อยู่ใกล้จุดเกิดเหตุ ได้เข้าให้การช่วยเหลือผู้ที่อยู่ในเรือทุกคนได้อย่างปลอดภัย โดยไม่มีผู้ได้รับบาดเจ็บหรือเสียชีวิต จากการตรวจสอบไม่พบคราบน้ํามันรั่วไหล สําหรับตู้คอนเทนเนอร์ จํานวน 42 ตู้ ดําเนินการกู้ไปแล้ว 41 ตู้ โดยทําการใช้เชือกเรือรัดตรึงไว้รวมกัน ก่อนเร่งดําเนินการใช้เรือลากเข้าชิดฝั่งเพื่อความปลอดภัย และดําเนินการเก็บกู้ต่อไป ส่วนอีก 1 ตู้ คาดว่าติดไปกับเรือ
นอกจากนี้ สํานักงานเจ้าท่าภูมิภาค สาขาชุมพรได้ดําเนินการ ออกคําสั่งให้กู้เรือและติดตั้งทุ่นเครื่องหมาย ออกประกาศให้ระมัดระวังการเดินเรือ ออกคําสั่งห้ามใช้เรือ และให้ทางบริษัทสันทัดและบุตร จํากัด ที่เป็นเจ้าของเรือ เสนอแผนและเร่งรัดในการกู้เรือตามคําสั่งกู้ตัวเรือขึ้นมาให้แล้วเสร็จภายในกําหนด พร้อมให้นายเรือและลูกเรือเข้าพบเจ้าหน้าที่ ในวันที่ 3 พฤศจิกายน 2565 เพื่อสอบสวนถึงสาเหตุและมาตรการในการแก้ไขเพื่อไม่ให้เกิดเหตุการณ์ซ้ําขึ้นอีก สําหรับแผนในการกู้ตัวเรือทางสํานักงานเจ้าท่าภูมิภาคสาขาชุมพร จะทําการประสานขอรับการสนับสนุนเรือตรวจการณ์และเจ้าหน้าที่จากสํานักความปลอดภัยและสิ่งแวดล้อมทางน้ําเข้าพื้นที่เพื่อตรวจสอบ ควบคุมการกู้ตัวเรือสันทัดสมุทร 4 ให้เป็นไปตามแผนจนกว่าจะแล้วเสร็จต่อไป
รัฐบาลไทย-ข่าวทำเนียบรัฐบาล-รมว.เฮ้ง ห่วงใย เคสลูกจ้างถูกแผ่นคอนกรีตทับเสียชีวิตย่านสาทร สั่ง กสร.จับมือ สปส.ลงพื้นที่ช่วยเหลือด่วน
วันอังคารที่ 25 ตุลาคม 2565
รมว.เฮ้ง ห่วงใย เคสลูกจ้างถูกแผ่นคอนกรีตทับเสียชีวิตย่านสาทร สั่ง กสร.จับมือ สปส.ลงพื้นที่ช่วยเหลือด่วน
รัฐมนตรีว่าการกระทรวงแรงงานห่วงเคสลูกจ้างถูกแผ่นคอนกรีตทับเสียชีวิตย่านสาทร สั่งกรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) ลงพื้นที่เข้าตรวจสอบหาสาเหตุและให้ความช่วยเหลือด้านสิทธิประโยชน์ที่พึงได้รับตามกฎหมาย
รัฐมนตรีว่าการกระทรวงแรงงานห่วงเคสลูกจ้างถูกแผ่นคอนกรีตทับเสียชีวิตย่านสาทร สั่งกรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) ลงพื้นที่เข้าตรวจสอบหาสาเหตุและให้ความช่วยเหลือด้านสิทธิประโยชน์ที่พึงได้รับตามกฎหมาย พร้อมย้ํานายจ้างให้ปฏิบัติตามกฎหมายความปลอดภัยฯ เพื่อป้องกันการเกิดเหตุซ้ํา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีอุบัติเหตุแผ่นคอนกรีตล้มทับลูกจ้างเสียชีวิต เมื่อเวลาประมาณ 11.00 น. วันที่ 24 ตุลาคม 2565 ที่ผ่านมา สถานที่เกิดเหตุคือ บริษัท ประชุมทองพริ้นติ้ง กรุ๊ป จํากัด ตั้งอยู่เลขที่ 22 ถนนสาทร แขวงยานนาวา เขตสาทร กรุงเทพฯ ซึ่งเป็นโรงพิมพ์เก่าที่อยู่ระหว่างการรื้อถอน ในเบื้องต้นพบว่าผู้เสียชีวิต คือ นายมนัญชัย ปรากฏมาก อายุ 53 ปี ชาวจังหวัดบุรีรัมย์ เป็นคนงานรื้อถอนสิ่งปลูกสร้าง ขณะเกิดเหตุลูกจ้างกําลังนั่งพักหลบแดด แผ่นคอนกรีตซึ่งเป็นพื้นบันไดขนาด 1.5 เมตร ยาว 2 เมตร หนา 8 นิ้ว จํานวน 3 แผ่น ได้ล้มทับร่างทําให้ลูกจ้างเสียชีวิตทันที จากเหตุการณ์สูญเสียดังกล่าว พลเอก ประยุทธ์ จันทร์โอชา นายกรัฐมนตรี และ พลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ได้แสดงความเสียใจกับญาติ ครอบครัวของผู้เสียชีวิตผ่านมายังผม และให้ฝากถึงนายจ้างให้ปฏิบัติตามกฎหมายความปลอดภัยในการทํางานอย่างเคร่งครัด เพื่อป้องกันไม่ให้เกิดอุบัติเหตุจากการทํางานเช่นนี้อีก ผมจึงได้สั่งการให้กรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) เข้าตรวจสอบข้อเท็จจริงเพื่อดําเนินการตามกฎหมาย พร้อมทั้งให้หน่วยงานสังกัดกระทรวงแรงงานให้ความช่วยเหลือด้านสิทธิประโยชน์ที่ญาติผู้เสียชีวิตพึงได้รับในทุกมิติ
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ผมได้มอบหมายพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 ศูนย์ความปลอดภัยในการทํางานเขต 11 ( ตลิ่งชัน) ประสานสํานักงานประกันสังคมกรุงเทพมหานครพื้นที่ 11 ร่วมกันลงพื้นที่ตรวจสอบข้อเท็จจริงเพิ่มเติมจากนายจ้างและผู้ที่เกี่ยวข้อง เพื่อดําเนินการช่วยเหลือญาติของลูกจ้างผู้เสียชีวิตให้ได้รับสิทธิประโยชน์ที่พึงได้รับในทุกด้าน โดยจะเชิญนายจ้างมาพบเพื่อสอบข้อเท็จจริง ในวันที่ 28 ตุลาคม 2565 และจะรวบรวมพยานหลักฐานว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป ทั้งนี้ หากนายจ้าง/เจ้าของสถานประกอบกิจการใดประสงค์จะสอบถามข้อมูลเพิ่มเติมด้านความปลอดภัยในการทํางาน สามารถปรึกษาได้ที่ กองความปลอดภัยแรงงาน โทร. 0 2448 9128 - 39
รัฐบาลไทย-ข่าวทำเนียบรัฐบาล-รมว.พม. ย้ำดูแลครอบครัวเหยื่อกราดยิง ที่ จ.หนองบัวลำภู จนกว่าจะเข้าสู่ภาวะปกติ
วันจันทร์ที่ 10 ตุลาคม 2565
รมว.พม. ย้ําดูแลครอบครัวเหยื่อกราดยิง ที่ จ.หนองบัวลําภู จนกว่าจะเข้าสู่ภาวะปกติ
รมว.พม. ย้ําดูแลครอบครัวเหยื่อกราดยิง ที่ จ.หนองบัวลําภู จนกว่าจะเข้าสู่ภาวะปกติ
เมื่อวันที่ 7 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ลงพื้นที่เพื่อเยี่ยมให้กําลังใจพ่อ แม่ และญาติของเด็กที่บาดเจ็บและรักษาตัวอยู่ที่โรงพยาบาลหนองบัวลําภู ทั้งนี้ ได้สั่งการพัฒนาสังคมและความมั่นคงของมนุษย์จังหวัดหนองบัวลําภู และกรมกิจการเด็กและเยาวชน (ดย.) ติดตามดูแลญาติของเหยื่ออย่างใกล้ชิดและต่อเนื่อง จนกว่าทุกอย่างจะเข้าสู่ภาวะปกติ
นายจุติ กล่าวว่า วันนี้ ตนได้ติดตามคณะนายกรัฐมนตรีมาลงพื้นที่เพื่อเยี่ยมญาติและผู้บาดเจ็บ ซึ่งรัฐบาลจะดูแลผู้บาดเจ็บทุกครอบครัวอย่างเต็มที่ จะมีการช่วยเหลือทั้งเรื่องการเงิน และสําคัญที่สุดคือ หลังจากที่รักษาตัวจนหายดีจากโรงพยาบาลแล้ว หรือทําพิธีทางศาสนาแล้ว กระทรวง พม. ร่วมกับกรมสุขภาพจิต กระทรวงสาธารณสุข จะเข้าไปดูแลอย่างใกล้ชิด หากมีปัญหาเรื่องอาชีพและความมั่นคงในดํารงชีวิตต่อไป เราจะเข้าไปดูแลติดตามอย่างใกล้ชิด รวมทั้งเรื่องทุนการศึกษาด้วย ฉะนั้น เราตั้งใจไว้ว่าโมเดลที่เราเคยใช้ในการดูแลผู้ประสบภัยในจังหวัดนครราชสีมา เราจะนํามาใช้ดูแลผู้บาดเจ็บเป็นระยะเวลา 6 - 8 เดือน หรือจนกว่าคุณหมอจากกรมสุขภาพจิตประเมินได้ว่า ทุกคนเข้มแข็งเพียงพอแล้วที่สามารถดําเนินชีวิตต่อไปได้ ซึ่งเราตั้งใจจะดูแลตรงนี้ และขอเป็นตัวแทนของคนไทยที่ส่งกําลังใจมาให้ ซึ่งเราจะทําให้ดีที่สุด
รัฐบาลไทย-ข่าวทำเนียบรัฐบาล-กรมทางหลวง เปิดทดลองใช้จุดกลับรถบนถนนพระราม 2 ระหว่างซ่อมแซมสะพานกลับรถหน้าโรงพยาบาลวิภาราม
วันพฤหัสบดีที่ 15 กันยายน 2565
กรมทางหลวง เปิดทดลองใช้จุดกลับรถบนถนนพระราม 2 ระหว่างซ่อมแซมสะพานกลับรถหน้าโรงพยาบาลวิภาราม
เพื่ออํานวยความสะดวก และลดปัญหาการจราจรติดขัด
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยแขวงทางหลวงสมุทรสาคร ได้เปิดทดลองใช้จุดกลับรถชั่วคราวสําหรับรถขนาดเล็ก กม. ที่ 37+450 บนทางหลวงหมายเลข 35 (ถนนพระราม 2) ตั้งแต่วันที่ 5 กันยายน ที่ผ่านมา ตามความต้องการของประชาชนในพื้นที่ และได้รับการพิจารณาโดยผู้เชี่ยวชาญแล้วว่า ลักษณะทางกายภาพของรูปแบบจุดกลับรถไม่มีความเสี่ยง สามารถเปิดให้สัญจรได้ตลอดเวลา ซึ่งจากการทดลองเปิดใช้ยังไม่มีปัญหาการจราจรติดขัดและอุบัติเหตุ นอกจากนี้ แขวงทางหลวงสมุทรสาครยังได้ติดตั้งป้ายประชาสัมพันธ์ ป้ายแจ้งเตือน ทั้งระบบป้ายปรับเปลี่ยนข้อความ (VMS) และป้ายเคลื่อนที่ (Mobile VMS) รวมทั้งติดไฟสัญญาณเตือน ปรับปรุงไฟฟ้าส่องสว่าง ติดตั้งหลักนําทาง พร้อมติดตั้งแผงกั้นพลาสติกในการจัดช่องจราจรและป้องกันอุบัติเหตุจากรถทางตรง เพื่อความปลอดภัยของผู้ใช้จุดกลับรถ
ทั้งนี้ การเปิดทดลองใช้จุดกลับรถบริเวณดังกล่าวเพื่อลดผลกระทบต่อผู้ใช้รถใช้ถนนจากการปิดซ่อมสะพานกลับรถบนถนนพระราม 2 กม. ที่ 34+000 (หน้าโรงพยาบาลวิภาราม จังหวัดสมุทรสาคร) ซึ่งปัจจุบันอยู่ระหว่างการออกแบบและเตรียมการก่อสร้าง โดยในวันที่ 29 กันยายน 2565 จะมีพิธีลงนามบันทึกข้อตกลงความร่วมมือด้านวิชาการและวิชาชีพวิศวกรรมระหว่าง ทล. สภาวิศวกร และวิศวกรรมสถานแห่งประเทศไทยในพระบรมราชูปถัมภ์ (วสท.) เพื่อเพิ่มความมั่นใจให้ประชาชนถึงมาตรฐานด้านความปลอดภัยในการดําเนินการซ่อมแซมสะพานดังกล่าว
ทล. ขออภัยในความไม่สะดวกมา และขอความร่วมมือผู้ใช้ทางขับขี่ด้วยความระมัดระวังปฏิบัติตามป้ายเตือน ป้ายแนะนํา ในการใช้จุดกลับรถชั่วคราว หากประชาชนผู้ใช้ทางต้องการสอบถามข้อมูลการเดินทางเพิ่มเติม หรือไม่ได้รับความสะดวกในการเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) หรือแขวงทางหลวงสมุทรสาคร โทร. 0 2420 1406
รัฐบาลไทย-ข่าวทำเนียบรัฐบาล-นายกฯ สั่งเร่งตรวจสอบข้อมูลเหตุแผ่นดินไหว จ.เชียงใหม่ ชี้แจง ปชช. ลดความตื่นตระหนก พร้อมจัดทีมช่วยเหลือ 24 ชม.
วันพฤหัสบดีที่ 20 ตุลาคม 2565
นายกฯ สั่งเร่งตรวจสอบข้อมูลเหตุแผ่นดินไหว จ.เชียงใหม่ ชี้แจง ปชช. ลดความตื่นตระหนก พร้อมจัดทีมช่วยเหลือ 24 ชม.
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม รับทราบกรณีเกิดแผ่นดินไหวเมื่อเวลา 4.36 น. ขนาด 4.1 แมกนิจูด จุดศูนย์กลางอยู่ที่ ต.แม่คือ อ.ดอยสะเก็ด จ.เชียงใหม่ แล้ว พร้อมสั่งการให้เร่งตรวจสอบข้อมูลและเหตุการณ์ที่เกิดขึ้นทันที พร้อมมอบหมายหน่วยงานที่เกี่ยวข้อง ติดตาม ตรวจสอบผลกระทบที่อาจเกิดขึ้น ชี้แจงประชาชนเพื่อลดความตื่นตระหนก ให้จัดเตรียมกําลังเจ้าหน้าที่และเครื่องมืออุปกรณ์ให้พร้อมปฏิบัติงานช่วยเหลือประชาชนตลอด 24 ชม.
.
ด้านสํานักชลประทานที่ 1 ตรวจสอบเขื่อนแม่กวงอุดมธารา อ.ดอยสะเก็ด และเขื่อนแม่งัดสมบูรณ์ชล อ.แม่แตง จ.เชียงใหม่ ยังมีความมั่นคงแข็งแรงอยู่ในภาวะปกติ รวมถึงไปถึงไม่มีผลกระทบต่อเขื่อนต่าง ๆ ของ กฟผ. ด้วย
.
ประชาชนสามารถติดต่อแจ้งข้อมูลรู้สั่นไหว ได้ที่ TMD Call Center 1182 กด 3 และ สายด่วนแผ่นดินไหว 02 366 9410 , 02 399 0969 และ 02 399 4547 หรือที่www.earthquake.tmd.go.thและแอปพลิเคชัน “THAI DISASTER ALERT”
.
อ่านเพิ่มเติม คลิกhttps://www.thaigov.go.th/news/contents/details/60653
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลมุ่งช่วยเหลือและบรรเทาความเดือดร้อนของผู้กู้ยืมเงิน พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565
วันพุธที่ 7 กันยายน 2565
รัฐบาลมุ่งช่วยเหลือและบรรเทาความเดือดร้อนของผู้กู้ยืมเงิน พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565
รัฐบาลมุ่งช่วยเหลือและบรรเทาความเดือดร้อนของผู้กู้ยืมเงิน พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565
วันนี้ (วันที่ 7 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลมุ่งช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคโควิด-19 พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี
โฆษกรัฐบาลกล่าวว่า รัฐบาลโดยกองทุนเงินให้กู้ยืมเพื่อการศึกษา (กยศ.) กรมคุ้มครองสิทธิและเสรีภาพ และกรมบังคับคดี กระทรวงยุติธรรม จัดงานมหกรรมไกล่เกลี่ยหนี้สินครั้งนี้ร่วมกับสถาบันการเงิน 22 แห่ง และหน่วยงานรัฐ 2 แห่ง เพื่อให้ความช่วยเหลือประชาชนในกลุ่มเป้าหมาย ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี ทั้งนี้ หากผู้กู้ยืมเข้ากระบวนการไกล่เกลี่ย สถาบันการเงินรวมถึงกองทุนก็ไม่จําเป็นต้องดําเนินคดี ซึ่งจะลดภาระค่าใช้จ่าย และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอีกด้วย เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ
ทั้งนี้ งานไกล่เกลี่ยหนี้สินจัดมาแล้ว 77 เวทีทั่วประเทศ ในระยะเวลา 6 เดือน และเปิดบริการตามศูนย์ต่าง ๆ รวมถึงการไกล่เกลี่ยระบบออนไลน์ ช่วยเหลือประชาชนได้ 210,208 ราย ทุนทรัพย์ 38,067 ล้านบาท สําหรับในรอบนี้ได้เชิญลูกหนี้ 172,855 ราย ทุนทรัพย์ 30,651 ล้านบาท แบ่งเป็น ไกล่เกลี่ยก่อนฟ้อง 75,025 ราย ทุนทรัพย์ 9,959 ล้านบาท ไกล่เกลี่ยหลังฟ้อง 97,830 ราย ทุนทรัพย์ 20,692 ล้านบาทเพื่อมาไกล่เกลี่ย โดยรัฐบาลขอเชิญชวนผู้ที่สนใจท่านอื่นๆ โดยเฉพาะผู้ที่เป็นหนี้สินภาคครัวเรือน ผู้ประกอบการ SME และผู้เป็นหนี้ กยศ. เข้าร่วมงานในครั้งนี้ เพื่อเป็นอีกช่องทางในการไกล่เกลี่ยหนี้ และภายในงานยังมีการให้ความรู้ คําปรึกษา แนะนําด้านการเงิน การตลาดและการบริหารธุรกิจต่าง ๆ ด้วย
“รัฐบาลมุ่งหวังบรรเทาความเดือดร้อนและต้องการช่วยเหลือประชาชนให้มากที่สุด จึงขอเชิญชวนประชาชนและผู้ประกอบการที่มีคดีข้อพิพาทก่อนฟ้อง รวมถึงกรณีที่ศาลมีคําพิพากษาแล้ว เข้าร่วมงานมหกรรมไกล่เกลี่ยหนี้สินครัวเรือน และ SMEs ในครั้งนี้ระหว่างวันที่ 8 - 11 กันยายน 2565 ณ อิมแพ็ค เอ็กชิบิชั่น ฮอลล์ 5 เมืองทองธานี จังหวัดนนทบุรี เพื่อแก้ไขหนี้สินที่มีปัญหา ไม่ว่าจะเป็นหนี้สถาบันการเงิน หรือหนี้กองทุน หนี้บัตรเครดิต สินเชื่อส่วนบุคคล สินเชื่อรถยนต์ และหนี้ SMEs เพื่อร่วมกันหาทางออก ฝ่าวิกฤต สร้างโอกาสและอนาคตที่ดีขึ้นไปด้วยกัน” นายอนุชา ฯ กล่าว
รัฐบาลไทย-ข่าวทำเนียบรัฐบาล-“ชัยวุฒิ” เชื่อมั่นไทย-จีนร่วมมือ ศก.ดิจิทัล สร้างแรงผลักดันใหม่พัฒนาอย่างยั่งยืน
วันจันทร์ที่ 19 กันยายน 2565
“ชัยวุฒิ” เชื่อมั่นไทย-จีนร่วมมือ ศก.ดิจิทัล สร้างแรงผลักดันใหม่พัฒนาอย่างยั่งยืน
“ชัยวุฒิ” เชื่อมั่นไทย-จีนร่วมมือ ศก.ดิจิทัล สร้างแรงผลักดันใหม่พัฒนาอย่างยั่งยืน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้ร่วมกล่าวปาฐกถาในพิธีเปิดการประชุม The 5th China - ASEAN Information Harbor Forum ในช่วงการจัดงานแสดงสินค้าจีน - อาเซียน (China - ASEAN Expo: CAEXPO) ครั้งที่ 19 ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน ผ่านการบันทึกวีดิทัศน์ (Video message)
“ขอแสดงความยินดีกับการจัดการประชุมครั้งนี้ เชื่อว่าจะเป็นเวทีสําหรับการแลกเปลี่ยนพัฒนาการความก้าวหน้าของเทคโนโลยีและการดําเนินงานด้านเศรษฐกิจดิจิทัล รวมถึงเสริมสร้างความร่วมมือระหว่างจีนและประเทศสมาชิกอาเซียน ผ่านการอํานวยความสะดวกในการแลกเปลี่ยนข้อมูล การส่งเสริมความร่วมมือด้านเทคนิค และการพัฒนานวัตกรรมของเศรษฐกิจดิจิทัล” นายชัยวุฒิ กล่าว
ทั้งนี้การพัฒนาด้านดิจิทัลของไทย ที่ได้มีการขับเคลื่อนประเทศไทยไปสู่ดิจิทัล ผ่านการดําเนินนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม ระยะ 20 ปี เพื่อสร้างระบบนิเวศดิจิทัลที่มีความสะดวกและปลอดภัยสําหรับประชาชน ซึ่งจะช่วยส่งเสริมเศรษฐกิจดิจิทัลและการปรับเปลี่ยนไปสู่ดิจิทัลอย่างเข้มแข็งและยั่งยืนของประเทศไทย และเน้นย้ําว่าความร่วมมือด้านเศรษฐกิจดิจิทัลระหว่างประเทศไทยและจีนจะเป็นแรงผลักดันใหม่ที่สําคัญในการพัฒนาอย่างยั่งยืนของทั้งสองประเทศ
พร้อมกันนี้ รัฐมนตรีดีอีเอส ได้รับเกียรติให้ร่วมกล่าวปาฐกถาสําหรับพิธีเปิดการประชุม China - ASEAN Silk Road E - Commerce Forum 2022 ในวันที่ 17 กันยายน 2565 ของงานแสดงสินค้าจีน - อาเซียน ครั้งที่ 19 ผ่านการบันทึกวีดิทัศน์ โดยได้กล่าวถึงประโยชน์ของการประยุกต์ใช้เทคโนโลยีดิจิทัลและนวัตกรรมเพื่อรับมือกับความท้าทายจากการแพร่ระบาดของโรคโควิด –19 ซึ่งยังคงคุกคามสุขภาพของประชาชน และยังคงส่งผลกระทบด้านลบต่อเศรษฐกิจทั่วโลก และมีความยินดีที่จะส่งเสริมความร่วมมือกับประเทศสมาชิกอาเซียนและจีน เพื่อเสริมสร้างระบบนิเวศดิจิทัลที่ดีสําหรับพาณิชย์อิเล็กทรอนิกส์ ซึ่งจะช่วยให้อาเซียนและจีนสามารถใช้ประโยชน์จากพาณิชย์อิเล็กทรอนิกส์ในอนาคตร่วมกันได้อย่างยั่งยืนและครอบคลุมต่อไป
***********************
รัฐบาลไทย-ข่าวทำเนียบรัฐบาล-แนะผู้ปกครองเตรียมพาบุตรหลานอายุ 6 เดือน-น้อยกว่า 5 ปี เข้ารับวัคซีนโควิด19 เดือน ต.ค. เป็นต้นไป ณ จุดบริการวัคซีนพื้นฐานในโรงพยาบาล เป็นไปความสมัครใจผู้ปกครองได้รับข้อมูลครบถ้วน
วันศุกร์ที่ 9 กันยายน 2565
แนะผู้ปกครองเตรียมพาบุตรหลานอายุ 6 เดือน-น้อยกว่า 5 ปี เข้ารับวัคซีนโควิด19 เดือน ต.ค. เป็นต้นไป ณ จุดบริการวัคซีนพื้นฐานในโรงพยาบาล เป็นไปความสมัครใจผู้ปกครองได้รับข้อมูลครบถ้วน
แนะผู้ปกครองเตรียมพาบุตรหลานอายุ 6 เดือน-น้อยกว่า 5 ปี เข้ารับวัคซีนโควิด19 เดือน ต.ค. เป็นต้นไป ณ จุดบริการวัคซีนพื้นฐานในโรงพยาบาล เป็นไปความสมัครใจผู้ปกครองได้รับข้อมูลครบถ้วน
วันที่ 9 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่คณะรัฐมนตรี (ครม.) เมื่อวันที่ 6 ก.ย. 65 ได้อนุมัติให้กรมควบคุมโรคดําเนินการปรับเปลี่ยนสัญญาจัดซื้อวัคซีนไฟเซอร์ ซึ่งตามสัญญาเดิมผู้ผลิตต้องจัดส่งวัคซีนรวม 30 ล้านโดส โดยขณะนี้เหลือการจัดส่งอีก 3.6 ล้านโดส ให้ปรับเปลี่ยนจํานวน 3 ล้านโดสเป็นวัคซีนสําหรับเด็ก 6 เดือน – น้อยกว่า 5 ปี (ฝาจุกสีม่วงแดง) นั้น วานนี้ (8 ก.ย. 65) กรมควบคุมโรคได้ลงนามการเปลี่ยนแปลงในสัญญากับบริษัทไฟเซอร์ ประเทศไทยเป็นที่เรียบร้อยแล้ว
ทั้งนี้ กรมควบคุมโรคได้แจ้งแผนการรับมอบวัคซีนว่าจะได้รับวัคซีนล็อตแรก 1 ล้านโดสในเดือนต.ค. จากนั้นจะทยอยกระจายวัคซีนไปทุกจังหวัดทั่วประเทศ โดยการให้วัคซีนจะดําเนินการผ่านโรงพยาบาลซึ่งโดยปกติพ่อแม่ผู้ปกครองจะนําเด็กช่วงอายุ 6 เดือน-น้อยกว่า 5 ปี ไปรับวัคซีนพื้นฐานอยู่แล้ว จึงให้เป็นจุดให้บริการฉีดวัคซีนโควิด 19 ด้วย และการให้วัคซีนจะเป็นไปตามความสมัครใจของผู้ปกครอง โดยโรงพยาบาลจะสอบถามความสมัครใจและให้ข้อมูลที่เพียงพอแก่ผู้ปกครองต่อไป
น.ส.ไตรศุลี กล่าวว่า ขอให้ผู้พ่อแม่ผู้ปกครองที่มีบุตรหลานในช่วงอายุ 6 เดือน - น้อยกว่า 5 ปี ติดตามข้อมูลข่าวสารจากกระทรวงสาธารณสุข และเตรียมนําบุตรหลานเข้ารับวัคซีนในโรงพยาบาลได้ในช่วงเดือน ต.ค. เป็นต้นไป ซึ่งวัคซีนจะสามารถป้องกันบุตรหลานซึ่งอยู่ในวัยที่ยังไม่สามารถดูแลป้องกันตนเองได้จากโรคโควิด 19 ได้ถึงร้อยละ 80.3 ซึ่งนอกจากจะลดโอกาสของการเจ็บป่วยในเด็กแล้วยังเป็นการลดโอกาสการแพร่เชื้อจากเด็กไปยังผู้สูงอายุในครอบครัว
สําหรับปริมาณวัคซีนที่จะให้เด็กกลุ่มดังกล่าวนี้จะให้เข็มละ 0.2 มิลลิลิตร หรือ 3 ไมโครกรัม รวมทั้งสิ้น 3 เข็มต่อคน ซึ่งหลังจากฉีดเข็มที่ 1 แล้วจะเว้นระยะห่าง 3 สัปดาห์ แล้วฉีดเข็มที่ 2 จากนั้นเว้นระยะอีก 8 สัปดาห์ จึงจะฉีดเข็มที่ 3
รัฐบาลไทย-ข่าวทำเนียบรัฐบาล-ปลื้ม! CNN Travel ยกอาหารไทย “ไข่เจียวปู - ข้าวซอย - ไส้กรอกอีสาน” เป็นอาหารข้างทางยอดเยี่ยมแห่งเอเชีย
วันอังคารที่ 30 สิงหาคม 2565
ปลื้ม! CNN Travel ยกอาหารไทย “ไข่เจียวปู - ข้าวซอย - ไส้กรอกอีสาน” เป็นอาหารข้างทางยอดเยี่ยมแห่งเอเชีย
.....
เป็นเรื่องที่น่ายินดีในวงการ “อาหารไทย” ที่ CNN Travel ได้เผยแพร่รายชื่อ 50 อันดับอาหารข้างทางที่ดีที่สุดในเอเชีย (50 of the best street foods in Asia) พบว่า ไข่เจียวปู ข้าวซอย และไส้กรอกอีสาน 3 เมนูอาหารข้างทาง (Street foods) ของไทยติดรายชื่อดังกล่าว
.
อาหารไทยถือว่าเป็น Soft Power ที่จะช่วยเพิ่มมูลค่าทางเศรษฐกิจและสร้างรายได้ให้แก่ประเทศ ทั้งนี้ รัฐบาลกําลังขับเคลื่อนและขยายผลให้อาหารไทย รวมทั้งด้านอื่น ๆ ให้เป็นที่รู้จักไปทั่วโลก ซึ่งอาหารไทยมีจุดเด่นอยู่ที่ความหลากหลายของอาหาร และมีเอกลักษณ์ไม่เหมือนชาติใด จึงได้รับความนิยมมาโดยตลอด
.
อ่านเพิ่มเติมคลิกhttps://www.thaigov.go.th/news/contents/details/58544
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.เตือนอย่าหลงเชื่อกลุ่มมิจฉาชีพ แชร์ลิงก์เว็บไซต์ปลอมอ้างให้เงินช่วยโควิด ลวงเหยื่อกรอกข้อมูล
วันเสาร์ที่ 10 กันยายน 2565
สธ.เตือนอย่าหลงเชื่อกลุ่มมิจฉาชีพ แชร์ลิงก์เว็บไซต์ปลอมอ้างให้เงินช่วยโควิด ลวงเหยื่อกรอกข้อมูล
โฆษกกระทรวงสาธารณสุข เตือนอย่าหลงเชื่อกลุ่มมิจฉาชีพ ทําเว็บไซต์ปลอมส่งลิงก์ต่อกันทางไลน์อ้างกระทรวงสาธารณสุขมีกิจกรรมให้เงินช่วยเหลือโควิด 19 ลวงเหยื่อให้กรอกข้อมูลส่วนตัว
โฆษกกระทรวงสาธารณสุข เตือนอย่าหลงเชื่อกลุ่มมิจฉาชีพ ทําเว็บไซต์ปลอมส่งลิงก์ต่อกันทางไลน์อ้างกระทรวงสาธารณสุขมีกิจกรรมให้เงินช่วยเหลือโควิด 19 ลวงเหยื่อให้กรอกข้อมูลส่วนตัว ย้ํากระทรวงมีภารกิจดูแลรักษาป้องกันควบคุมโรค ไม่มีภารกิจเกี่ยวกับเงินช่วยเหลือเยียวยา
วันนี้ (10 กันยายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ 11) และโฆษกกระทรวงสาธารณสุข กล่าวว่า ขณะนี้มีกลุ่มมิจฉาชีพทําเว็บไซต์ปลอมมีโลโก้กระทรวงสาธารณสุข และส่งลิงก์เว็บไซต์ให้ประชาชนทางไลน์และโซเชียลมีเดีย โดยหลอกว่ากระทรวงสาธารณสุขมีกิจกรรมให้เงินช่วยเหลือช่วงโควิด 19เพื่อให้เหยื่อกรอกข้อมูลสําคัญส่วนตัว ซึ่งข้อมูลส่วนบุคคลเหล่านี้มักใช้ในการยืนยันตัวตนเพื่อความปลอดภัยในการเข้าใช้ระบบต่างๆ หรือทําธุรกรรมออนไลน์ เมื่อมิจฉาชีพได้ไปอาจถูกนําไปใช้ในเรื่องที่ผิดกฎหมาย ทําให้เราตกเป็นเหยื่อหรือผู้ประสบภัยทางออนไลน์ได้ จึงขอเตือนภัยว่าอย่าหลงเชื่อให้ข้อมูลส่วนตัวอย่างเด็ดขาด ทั้งนี้ ภารกิจของกระทรวงสาธารณสุขคือการดูแลป้องกันรักษาควบคุมโรค ไม่ได้มีภารกิจเกี่ยวกับเงินช่วยเหลือประชาชน และไม่ได้มีโครงการหรือกิจกรรมที่เกี่ยวข้องกับการให้เงินช่วยเหลือโควิด 19 หรือโรคระบาดแต่อย่างใด
นพ.รุ่งเรืองกล่าวต่อว่า กลุ่มมิจฉาชีพมีการปรับเปลี่ยนวิธีการใหม่ๆ ตลอดเวลา เพื่อหลอกลวงข้อมูลจากเหยื่อ และมักแอบอ้างหน่วยงานของรัฐ เพื่อสร้างความน่าเชื่อถือ จึงขอให้พิจารณาตรวจสอบข้อมูลอย่างถี่ถ้วนก่อนทุกครั้ง หากไม่แน่ใจแนะนําให้สอบถามกับหน่วยงานโดยตรง โดยเว็บไซต์ของกระทรวงสาธารณสุข คือwww.moph.go.th สามารถเข้ามาตรวจสอบข้อมูลภายในเว็บไซต์ทางการได้ ทั้งนี้ กระทรวงสาธารณสุขจะดําเนินการคดีกลุ่มมิจฉาชีพตามกฏหมายอย่างถึงที่สุด
************************************* 10 กันยายน 2565
รัฐบาลไทย-ข่าวทำเนียบรัฐบาล-​รัฐบาลเตือนประชาชน ระวังฝนตกหนักถึงหนักมากทุกภาคทั่วไทย 5-9 ก.ย. 65
วันจันทร์ที่ 5 กันยายน 2565
​รัฐบาลเตือนประชาชน ระวังฝนตกหนักถึงหนักมากทุกภาคทั่วไทย 5-9 ก.ย. 65
​รัฐบาลเตือนประชาชน ระวังฝนตกหนักถึงหนักมากทุกภาคทั่วไทย 5-9 ก.ย. 65
วันนี้ (5 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงประกาศกรมอุตุนิยมวิทยา เรื่องฝนตกหนักถึงหนักมากบริเวณประเทศไทย และคลื่นลมแรงบริเวณทะเลอันดามันตอนบนและอ่าวไทยตอนบน มีผลกระทบตั้งแต่วันที่ 5 - 9 ก.ย. 65 โดยในช่วงวันที่5 – 9 กันยายน 2565 ร่องมรสุมกําลังแรงเลื่อนลงมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยจะมีกําลังแรงขึ้น ลักษณะเช่นนี้ทําให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้
นายอนุชากล่าวว่า จึงขอให้ประชาชนบริเวณดังกล่าว ระวังอันตรายจากฝนตกหนักถึงหนักมาก และฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่าน และพื้นที่ลุ่ม รวมทั้งขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง เรือเล็กบริเวณทะเลอันดามันและอ่าวไทยตอนบน ควรงดออกจากฝั่งในช่วงวันที่ 5 - 9 ก.ย. 65 ตามคําแนะนําของกรมอุตุนิยมวิทยา เพื่อความปลอดภัย
“ประชาชนสามารถติดตามประกาศจากกรมอุตุนิยมวิทยา และข้อมูลเพิ่มเติมได้ที่เว็บไซต์กรมอุตุนิยมวิทยา หรือสอบถามที่ 02-399-4012 ถึง 13 และ 1182 ได้ตลอด 24 ชั่วโมง” นายอนุชากล่าว
...........................
รัฐบาลไทย-ข่าวทำเนียบรัฐบาล-รมว.สุชาติ ผุดไอเดีย GIG Worker อัพสกิล ผู้มีรายได้น้อย ปี 2566 กว่า 30,000 คน
วันพฤหัสบดีที่ 22 กันยายน 2565
รมว.สุชาติ ผุดไอเดีย GIG Worker อัพสกิล ผู้มีรายได้น้อย ปี 2566 กว่า 30,000 คน
กระทรวงแรงงาน โดยกรมพัฒนาฝีมือแรงงาน
ผุดไอเดียทําโครงการ GIG Worker ยกระดับทักษะแรงงานอิสระยุค 4.0 กลุ่มผู้มีบัตรสวัสดิการแห่งรัฐ ปี 66 จํานวน 30,000 คน
รัฐบาลไทย-ข่าวทำเนียบรัฐบาล-“ชัยวุฒิ” ลงพื้นที่เกาะติดน้ำท่วมสิงห์บุรี ส่งต่อกำลังใจจากลุงตู่-ลุงป้อมถึงประชาชน
วันเสาร์ที่ 1 ตุลาคม 2565
“ชัยวุฒิ” ลงพื้นที่เกาะติดน้ําท่วมสิงห์บุรี ส่งต่อกําลังใจจากลุงตู่-ลุงป้อมถึงประชาชน
“ชัยวุฒิ” ลงพื้นที่เกาะติดน้ําท่วมสิงห์บุรี ส่งต่อกําลังใจจากลุงตู่-ลุงป้อมถึงประชาชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อวันที่30ก.ย.65ได้นําคณะลงพื้นที่ติดตามสถานการณ์น้ําภาคกลางที่จ.สิงห์บุรีพร้อมประชุมติดตามสถานการณ์ร่วมกับผู้ว่าราชการจังหวัดเเละหน่วยงานที่เกี่ยวข้องในโอกาสนี้ได้นําความห่วงใยจากพลเอกประยุทธ์จันทร์โอชานายกรัฐมนตรีและพลเอกประวิตรวงษ์สุวรรณรองนายกรัฐมนตรี มาให้กําลังใจชาวสิงห์บุรีพร้อมทุกภาคส่วนที่ช่วยกันเกาะติดสถานการณ์น้ําท่วมและเร่งแก้ไขปัญหาความเดือดร้อนของประชาชน
ทั้งนี้สถานการณ์น้ําท่วมในปัจจุบันมีผลกระทบในหลายพื้นที่โดยวันนี้ได้ติดตามความพร้อมของจ.สิงห์บุรีในการรับมือสถานการณ์'พายุโนรู'รวมถึงสถานการณ์น้ําในลุ่มแม่น้ําเจ้าพระยาโดยมีการร่วมหารือกับทุกภาคส่วนที่เกี่ยวข้องเพื่อเร่งจัดการรับมือและแก้ไขปัญหาตั้งแต่การให้หน่วยงานและเจ้าหน้าที่ในพื้นที่รวมถึงชุดปฏิบัติการฝ่ายปกครองหน่วยแพทย์พยาบาลเข้าถึงประชาชนที่อยู่ในพื้นที่รับผลกระทบจากพายุและน้ําท่วมขัง
ส่วนกรณีมีที่พักอาศัยของครอบครัวประชาชนประสบเหตุจากน้ําท่วมหนักก็จะมีหน่วยงานเข้าดูแลและเร่งพาไปศูนย์พักพิงที่จัดเตรียมไว้โดยได้กําชับให้มีการจัดเตรียมน้ําอาหารยารักษาโรคและห้องน้ําเคลื่อนที่เพื่ออํานวยความสะดวกให้ประชาชน
“ขณะเดียวกันก็เร่งให้ติดตั้งเครื่องสูบน้ําเพื่อระบายน้ําออกจากพื้นที่ชุมชนหากพื้นที่ใดประสบเหตุน้ําท่วมหนักก็จะเร่งการเปิดทางระบายน้ําท่วมขังโดยทันทีและหลังจากสถานการณ์คลี่คลายแล้วทางรัฐบาลได้มีก็เตรียมมาตรการเยียวยาช่วยเหลือประชาชนให้เร็วที่สุด”นายชัยวุฒิกล่าว
****************